CELEX: 52004PC0537
Language: fi
Date: 2004-08-04
Title: Ehdotus neuvoston päätös Euroopan yhteisön ja sen jäsenvaltioiden puolesta esitettävistä ehdotuksista vuonna 1979 tehtyyn valtiosta toiseen tapahtuvaa ilman epäpuhtauksien kaukokulkeutumista koskevaan yleissopimukseen liittyvän vuonna 1998 tehdyn pysyviä orgaanisia yhdisteitä koskevan pöytäkirjan liitteiden I–III sekä pysyviä orgaanisia yhdisteitä koskevan Tukholman yleissopimuksen liitteiden A–C muuttamisesta

EUROOPAN YHTEISÖJEN KOMISSIO
                                                      Bryssel 4.8.2004
                                                      KOM(2004) 537 lopullinen
                                           Ehdotus
                                   NEUVOSTON PÄÄTÖS
     Euroopan yhteisön ja sen jäsenvaltioiden puolesta esitettävistä ehdotuksista vuonna
    1979 tehtyyn valtiosta toiseen tapahtuvaa ilman epäpuhtauksien kaukokulkeutumista
   koskevaan yleissopimukseen liittyvän vuonna 1998 tehdyn pysyviä orgaanisia yhdisteitä
      koskevan pöytäkirjan liitteiden I–III sekä pysyviä orgaanisia yhdisteitä koskevan
                 Tukholman yleissopimuksen liitteiden A–C muuttamisesta
                                      (komission esittämä)
FI                                                                                       FI
 ---pagebreak---                                        PERUSTELUT
   1. Vuonna 1979 tehtyyn valtiosta toiseen tapahtuvaa ilman epäpuhtauksien
      kaukokulkeutumista koskevaan yleissopimukseen liittyvä vuonna 1998 tehty pysyviä
      orgaanisia yhdisteitä koskeva pöytäkirja tuli voimaan 23. lokakuuta 2003.
      Pöytäkirjan tavoitteena on rajoittaa, vähentää tai poistaa pysyvien orgaanisten
      yhdisteiden vuotoja, päästöjä ja hävikkejä, jotka kaukokulkeutuessaan ilmakehässä
      valtiosta toiseen vaikuttavat haitallisesti ihmisten terveyteen ja ympäristöön.
      Pöytäkirjan liitteissä I, II ja III luetellaan 16 ainetta, joille on määrätty tuotanto- ja
      käyttökieltoja tai -rajoituksia tai joihin kohdistuu päästöjenvähennystoimenpiteitä.
   2. Neuvosto teki 17. helmikuuta 2004 päätöksen pöytäkirjan tekemisestä yhteisön
      puolesta. Yhteisön ratifiointiasiakirja talletettiin 30. huhtikuuta 2004.
   3. Pysyviä orgaanisia yhdisteitä koskeva Tukholman yleissopimus tuli voimaan
      17. toukokuuta 2004. Yleissopimuksen tavoitteena on suojella ihmisten terveyttä ja
      ympäristöä pysyviltä orgaanisilta yhdisteiltä. Yleissopimus muodostaa ennalta
      varautumiseen perustuvat puitteet, joiden avulla pyritään kahdentoista ensisijaisen
      pysyvän orgaanisen yhdisteen tuotannon, käytön, tuonnin ja viennin lopettamiseen,
      yhdisteiden turvallisen käsittelyn ja loppukäsittelyn varmistamiseen ja tiettyjen
      tahattomasta tuotannosta aiheutuvien päästöjen vähentämiseen tai poistamiseen.
   4. Komissio antoi kesäkuussa 2003 ehdotuksen neuvoston päätökseksi yleissopimuksen
      tekemisestä yhteisön puolesta. Neuvosto on päässyt ehdotuksesta yksimielisyyteen,
      mutta se ei ole vielä antanut päätöstä. Yhteisöstä odotetaan kuitenkin tulevan
      yleissopimuksen sopimuspuoli vuoden 2004 loppuun mennessä.
   5. Pöytäkirjan 14 artiklan mukaan jokainen sopimuspuoli voi ehdottaa muutoksia
      pöytäkirjan liitteisiin I, II ja III toimittamalla ehdotukset kirjallisina Yhdistyneiden
      Kansakuntien Euroopan talouskomission toimeenpanevalle sihteerille. Muutosta
      ehdottavan sopimuspuolen on toimitettava toimeenpanevan elimen päätöksessä
      1998/2 määritellyt tiedot. Yleissopimuksen 8 artiklan 1 kappaleessa määrätään, että
      sopimuspuoli voi antaa sihteeristölle ehdotuksen kemikaalin sisällyttämisestä
      liitteeseen A, B tai C. Ehdotukseen on sisällyttävä liitteessä D mainitut tiedot.
      Liitteiden muutosten hyväksymisessä sovellettavasta menettelystä määrätään
      pöytäkirjan 14 artiklassa ja yleissopimuksen 22 artiklassa.
   6. EY:n perustamissopimuksen 10 artiklasta johtuvan yhteistoimintavelvollisuuden ja
      yhteisön kansainvälisen edustuksen yhtenäisyyden vaatimuksen vuoksi ehdotuksia
      yleissopimuksen tai pöytäkirjan liitteiden muuttamisesta olisi tehtävä ainoastaan
      yhteisön ja sen jäsenvaltioiden puolesta.
   7. Pöytäkirjan liitteisiin I ja II sisältyy tällä hetkellä kolme pysyvää orgaanista
      yhdistettä, joita ei ole lueteltu Tukholman yleissopimuksessa. Nämä
      tarkoituksellisesti     tuotetut     aineet    klordekoni,      heksabromibifenyyli     ja
      heksakloorisykloheksaani         (HCH,      lindaani     mukaan      luettuna)   täyttävät
      yleissopimuksen liitteessä D vahvistetut valintakriteerit, ja ne olisi lisättävä myös
      maailmanlaajuisen yleissopimuksen liitteeseen A ihmisten terveyden ja ympäristön
      suojelemiseksi.
FI                                             2                                                 FI
 ---pagebreak---    8.          Saatavilla olevien tutkimustulosten ja arviointiraporttien perusteella ja ottaen
               huomioon yleissopimuksen liitteessä D ja toimeenpanevan elimen päätöksessä
               1998/2 vahvistetut valintakriteerit heksaklooributadieenillä, pentaklooribentseenillä
               ja polyklooratuilla naftaleeneillä on pysyvien orgaanisten yhdisteiden ominaisuuksia.
               Sama koskee pentabromidifenyylieetteriä, jonka sisällyttämistä pöytäkirjaan Norja
               on jo ehdottanut, oktabromidifenyylieetteriä ja lyhytketjuisia kloorattuja parafiineja,
               joita kaikkia on jo arvioitu olemassa olevien aineiden vaarojen arvioinnista ja
               valvonnasta annetun neuvoston asetuksen (ETY) N:o 793/931 nojalla ja joiden
               markkinoille saattaminen ja käyttö on kielletty tai sitä on voimakkaasti rajoitettu
               tiettyjen vaarallisten aineiden ja valmisteiden markkinoille saattamisen ja käytön
               rajoituksia koskevien jäsenvaltioiden lakien, asetusten ja hallinnollisten määräysten
               lähentämisestä annetulla direktiivillä 76/769/ETY2.
   9.          Näiden aineiden tuotanto, markkinoille saattaminen ja käyttö on jo lakannut tai sitä
               on vakavasti rajoitettu yhteisön alueella, mutta niitä saatetaan edelleen tuottaa tai
               käyttää muissa maissa. Koska nämä kemikaalit voivat kaukokulkeutua ympäristössä,
               kansallisella tai yhteisön tasolla toteutetut toimenpiteet eivät riitä turvaamaan
               ympäristön ja ihmisten terveyden suojelun korkeaa tasoa, vaan tämä edellyttää
               laajempia kansainvälisiä toimia.
   10.         Neuvoston päätös, jossa ehdotetaan uusien aineiden sisällyttämistä pöytäkirjaan ja
               yleissopimukseen, liittyy ympäristönsuojeluun. Tämän vuoksi on asianmukaista, että
               päätös perustuu perustamissopimuksen 175 artiklan 1 kohtaan yhdessä 300 artiklan
               2 kohdan kanssa.
   Edellä mainittu huomioon ottaen on aiheellista ehdottaa yhteisön sekä pöytäkirjan ja
   yleissopimuksen sopimuspuolina olevien jäsenvaltioiden puolesta, että heksaklooributadieeni,
   pentaklooribentseeni, polyklooratut naftaleenit, oktabromidifenyylieetteri ja lyhytketjuiset
   klooratut parafiinit sisällytetään pöytäkirjan ja Tukholman yleissopimuksen asiaa koskeviin
   liitteisiin. Lisäksi on aiheellista ehdottaa, että pentabromidifenyylieetteri, klordekoni,
   heksabromibifenyyli ja HCH (lindaani mukaan luettuna) sisällytetään Tukholman
   yleissopimuksen liitteeseen A.
   1
             EYVL L 84, 5.4.1993, s. 1.
   2
             EYVL L 262, 27.9.1976, s. 201. Direktiivi sellaisena kuin se on viimeksi muutettuna komission
             direktiivillä 2004/21/EY (EYVL L 57, 25.2.2004, s. 4). Pentabromidifenyylieetterin osalta on
             käynnistetty lainsäädäntömenettely lentomatkustajien turvallisuuteen liittyvän määräaikaisen
             poikkeuksen sallimiseksi.
FI                                                    3                                                    FI
 ---pagebreak---                                                   Ehdotus
                                         NEUVOSTON PÄÄTÖS
     Euroopan yhteisön ja sen jäsenvaltioiden puolesta esitettävistä ehdotuksista vuonna 1979
   tehtyyn valtiosta toiseen tapahtuvaa ilman epäpuhtauksien kaukokulkeutumista koskevaan
      yleissopimukseen liittyvän vuonna 1998 tehdyn pysyviä orgaanisia yhdisteitä koskevan
        pöytäkirjan liitteiden I–III sekä pysyviä orgaanisia yhdisteitä koskevan Tukholman
                            yleissopimuksen liitteiden A–C muuttamisesta
   EUROOPAN UNIONIN NEUVOSTO, joka
   ottaa huomioon Euroopan yhteisön perustamissopimuksen ja erityisesti sen 175 artiklan
   1 kohdan yhdessä 300 artiklan 2 kohdan toisen alakohdan kanssa,
   ottaa huomioon komission ehdotuksen3,
   sekä katsoo seuraavaa:
   (1)     Eräs yhteisön tavoitteista ympäristöpolitiikan alalla on Euroopan yhteisön
           perustamissopimuksen 174 artiklan mukaisesti edistää sellaisia kansainvälisiä toimia,
           joilla puututaan alueellisiin tai maailmanlaajuisiin ympäristöongelmiin.
   (2)     Yhteisö ratifioi 30 päivänä huhtikuuta 2004 vuonna 1979 tehtyyn valtiosta toiseen
           tapahtuvaa ilman epäpuhtauksien kaukokulkeutumista koskevaan yleissopimukseen
           liittyvän pysyviä orgaanisia yhdisteitä koskevan pöytäkirjan (jäljempänä ’pöytäkirja’) ja
           on parhaillaan ratifioimassa pysyviä orgaanisia yhdisteitä koskevaa Tukholman
           yleissopimusta (jäljempänä ’yleissopimus’).
   (3)     Pöytäkirjan tavoitteena on rajoittaa, vähentää tai poistaa pysyvien orgaanisten yhdisteiden
           vuotoja, päästöjä ja hävikkejä, jotka kaukokulkeutuessaan ilmakehässä valtiosta toiseen
           aiheuttavat haitallisia vaikutuksia ihmisten terveyteen ja ympäristöön. Pöytäkirjassa
           määrätään periaatteessa kuudentoista pysyväksi orgaaniseksi yhdisteeksi katsotun aineen
           tuotannon, käytön ja päästöjen lopettamisesta tai vähentämisestä.
   (4)     Yleissopimus muodostaa ennalta varautumiseen perustuvat puitteet, joiden avulla
           pyritään kahdentoista ensisijaisen pysyvän orgaanisen yhdisteen tuotannon, käytön,
           tuonnin ja viennin lopettamiseen, yhdisteiden turvallisen käsittelyn ja loppukäsittelyn
   3
           EUVL C […], […], s. […].
FI                                                  4                                                  FI
 ---pagebreak---           varmistamiseen ja tiettyjen          tahattomasta   tuotannosta   aiheutuvien    päästöjen
          vähentämiseen tai poistamiseen.
   (5)    Pöytäkirjan 14 artiklan ja yleissopimuksen 8 artiklan mukaisesti jokainen sopimuspuoli
          voi ehdottaa muutoksia pöytäkirjaan ja yleissopimukseen. Liitteiden muutosten
          hyväksymisessä sovellettavasta menettelystä määrätään pöytäkirjan 14 artiklassa ja
          yleissopimuksen 22 artiklassa. Yhteisön kansainvälisen edustuksen yhtenäisyyden
          varmistamista koskevan velvoitteen vuoksi ja jotta voitaisiin varmistaa, että ehdotukset
          ovat perusteltuja ja niillä on riittävä tuki yhteisössä, yhteisön ja jäsenvaltioiden tulisi
          esittää ainoastaan yhteisiä ehdotuksia.
   (6)    Ottaen asianmukaisesti huomioon valtiosta toiseen tapahtuvaa ilman epäpuhtauksien
          kaukokulkeutumista koskevan yleissopimuksen toimeenpanevan elimen päätös 1998/2 ja
          yleissopimuksen liite D, on voitu osoittaa, että heksaklooributadieenillä,
          pentaklooribentseenillä, polyklooratuilla naftaleeneillä, pentabromidifenyylieetterillä,
          oktabromidifenyylieetterillä ja lyhytketjuisilla klooratuilla parafiineilla on pysyvien
          orgaanisten yhdisteiden ominaisuuksia. Koska nämä kemikaalit voivat kaukokulkeutua
          ympäristössä, kansallisella tai yhteisön tasolla toteutetut toimenpiteet eivät riitä
          turvaamaan ympäristön ja ihmisten terveyden suojelun korkeaa tasoa, vaan tämä
          edellyttää laajempia kansainvälisiä toimia. Siksi on asianmukaista, että yhteisö ja
          jäsenvaltiot, jotka ovat pöytäkirjan tai yleissopimuksen sopimuspuolia, ehdottavat näiden
          aineiden sisällyttämistä pöytäkirjan ja yleissopimuksen asiaa koskeviin liitteisiin, kun
          otetaan huomioon voimassa oleva yhteisön lainsäädäntö ja siinä mahdollisesti hyväksytyt
          käyttötarkoitukset ja poikkeukset.
   (7)    Klordekoni ja heksabromibifenyyli on tällä hetkellä lueteltu pöytäkirjan liitteessä I ja
          heksakloorisykloheksaani (HCH, lindaani mukaan luettuna) pöytäkirjan liitteessä II. Kun
          otetaan asianmukaisesti huomioon yleissopimuksen liite D, näillä aineilla on pysyvien
          orgaanisten yhdisteiden ominaisuuksia ja ne antavat aihetta maailmanlaajuisiin toimiin.
          Siksi on aiheellista, että yhteisö ja jäsenvaltiot, jotka ovat yleissopimuksen
          sopimuspuolia, ehdottavat näiden aineiden sisällyttämistä yleissopimuksen asiaa
          koskeviin liitteisiin.
   (8)    Pöytäkirjan ja yleissopimuksen määräykset koskevat ympäristönsuojelua, joten
          oikeusperustaksi on asianmukaista valita 175 artiklan 1 kohta yhdessä 300 artiklan
          2 kohdan kanssa,
   ON PÄÄTTÄNYT SEURAAVAA:
                                                 1 artikla
   Komissio valtuutetaan esittämään Yhdistyneiden Kansakuntien Euroopan talouskomission
   toimenpanevalle sihteeristölle yhteisön ja niiden jäsenvaltioiden puolesta, jotka ovat vuonna
   1979 tehtyyn valtiosta toiseen tapahtuvaa ilman epäpuhtauksien kaukokulkeutumista koskevaan
FI                                                 5                                                  FI
 ---pagebreak---    yleissopimukseen liittyvän pysyviä orgaanisia yhdisteitä koskevan pöytäkirjan sopimuspuolia,
   ehdotus seuraavien aineiden sisällyttämisestä pöytäkirjaan:
   a) pöytäkirjan liitteeseen I:
   – heksaklooributadieeni (CAS-numero: 87-68-3)
   – oktabromidifenyylieetteri (CAS-numero: 32536-52-0) ja
   – pentaklooribentseeni (CAS-numero: 608-93-5)
   b) pöytäkirjan liitteisiin I ja III:
   – polyklooratut naftaleenit (ryhmä aineita, jotka sisältävät 1–8 klooriatomia)
   c) pöytäkirjan liitteeseen II:
   – lyhytketjuiset klooratut parafiinit (C10–C13-kloorialkaanit).
   Komissio varmistaa yhdessä jäsenvaltioiden kanssa, että sihteeristölle toimitetaan asianmukaiset
   ehdotuksia tukevat tiedot.
                                                 2 artikla
   Komissio valtuutetaan esittämään yleissopimuksen sihteeristölle yhteisön ja niiden
   jäsenvaltioiden puolesta, jotka ovat pysyviä orgaanisia yhdisteitä koskevan Tukholman
   yleissopimuksen sopimuspuolia, ehdotus seuraavien aineiden sisällyttämisestä yleissopimukseen:
   a) yleissopimuksen liitteeseen A:
   – edellä 1 artiklan a alakohdassa luetellut aineet
   – pentabromidifenyylieetteri (CAS-numero: 32534-81-9)
   – klordekoni (CAS-numero: 145-50-0)
   – heksabromibifenyyli (CAS-numero: 36355-01-8) ja
   – heksakloorisykloheksaani (HCH, lindaani mukaan luettuna) (CAS-numerot: 608-73-1 ja
      58-89-9)
   a) yleissopimuksen liitteisiin A ja C:
   – polyklooratut naftaleenit (ryhmä aineita, jotka sisältävät 1–8 klooriatomia)
   c) yleissopimuksen liitteeseen B:
FI                                                 6                                                FI
 ---pagebreak---    – lyhytketjuiset klooratut parafiinit (C10–C13-kloorialkaanit).
   Komissio varmistaa yhdessä jäsenvaltioiden kanssa, että sihteeristölle toimitetaan asianmukaiset
   ehdotuksia tukevat tiedot.
   Tehty Brysselissä […]
                                               Neuvoston puolesta
                                               Puheenjohtaja
FI                                               7                                                  FI